Zdravo, ja sam Courtney iz službe "Women Living Well" koja je dom "Good Morning Girls".

Mi čitamo Bibliju, od korica do korica, 1 poglavlje dnevno od ponedjeljka do petka.

Ovaj tjedan čitamo knjigu Sudaca, od 6 do 10 poglavlja.

Pitam se jesi li se ikada molila Bogu i molila i molila i razmišljala o rješenjima i stavljala ih pred Boga... govoreći: znaš Bože, ako učiniš ovo i ovo i ovo, sve će se savršeno posložiti.

Mislila si na razuman način i razumnim rješenjima kao da govoriš: Bože, ako odgovoriš na ovaj način, sve će biti čudesno!

I... On ne odgovara. Ne čini to na taj način. I ti, možda još uvijek čekaš na Boga.

Podsjećam se Izaije 55:8,9 gdje piše: moje misli nisu vaše misli i vaši puti nisu moji puti, riječ je Gospodnja. Jer kao što su nebesa viša od zemlje, tako su moji puti viši od vaših putova i moje misli od vaših misli.

Božji putovi... ako pomislimo na nebesa i izađemo van i pogledamo gore, koliko su visoko, koliko su daleko... toliko su viša od nas.

Zato nam pastor kaže da stavimo svoj teret pred Isusove noge, jer toliko puta imamo situacije koje su tako velike da ne možemo ni zamisliti kako će Bog odgovoriti na naše molitve.

Danas, vidimo u Sucima 6 čovjeka, zove se Gideon i vidjet ćemo kako će on učiniti toliko više nego što je ikada mogao zamisliti.

Ali, na početku, Izraelci su u Obećanoj zemlji.

Oni bi trebali uživati to vrijeme koje sada provode u Obećanoj zemlji. Ušli su u raskoš.

Umjesto toga, kada počnemo čitati ovo poglavlje vidimo da se Izraelci skrivaju. Skrivaju se u pećinama, skrivaju se u planinama. Oni bježe jer su u grijehu.

Zato jer su u grijehu Bog je dozvolio njihovim neprijateljima da ih tlače.

Zato oni vape Bogu za osloboditeljem.

Anđeo Gospodnji pojavio se Gideonu, dok se skrivao i vršio pšenicu, i rekao mu: Gospod s tobom, hrabri junače!

Gideon ga pogleda i reče: Bog je s nama? Ako je Bog s nama zašto smo poraženi?

Zar to nije ono što mi ponekad kažemo? Mi znamo da je Bog s nama, a opet kažemo: Bože, ako si sa mnom zašto onda patim? Bože, ako si sa mnom, zašto ne odgovaraš na moje molitve?

Gideon se tako osjećao i anđeo Gospodnji mu reče: idi spasi Izrael.

A... Gideon ga pogleda i reče: tko ja, da spasim Izrael? Jesi li vidio moj životopis? Ja sam iz najmanjeg plemena, iz najmanje obitelji, mislim da nemam sposobnosti da to učinim.

U stvari je smiješno, jer anđeo Gospodnji mu reče: ja sam s tobom!

On mu kaže: nisi ti, već ja. Ja ću to učiniti. Nisi ti taj koji će to učiniti, ne treba mi tvoj životopis.

Znaš, Bog ne treba ni jednu od nas da ispuni svoje namjere.

S Midijancima, Bog je mogao otvoriti zemlju da ih proguta.

Ali, to nije Božji način.

Njemu se sviđa da upotrijebi tebe i mene. Njemu se sviđa da radi kroz nas.

Jer, tada On dobiva slavu. A mi vidimo kako On radi.

Gideon sumnja da je on taj koji je pozvan. I kaže... treba mi znak.

A ja, ja mislim... hej! Anđeo stoji pred tobom, zar ti treba veći znak od toga?

Ali, on je čovjek pa pretpostavljam da mu treba. Zato imamo priču o runu... i dobiva znak koji je želio i skuplja vojsku. I vojske je previše. Gospodin kaže: o, ne! Nećeš ići s tolikom vojskom. Ako odeš u rat sa svom tom vojskom hvalit ćeš se i reći da si ti to učinio.

Vidiš, Bog zna da ako odgovori na naše molitve kako mi zamišljamo to je kao da podešavamo rješenje i nećemo dati slavu Njemu. To smo mi učinili.

Zato kaže Gideonu pošalji nazad sve one koji se boje i strahuju i 12 tisuća ljudi ode kući. Ostalo ih je 10 tisuća i Bog kaže odvedi ih do vode i svi ljudi koji piju kao ljudi, ne lapčući poput psa, to su ljudi koji trebaju biti u tvojoj vojsci.

300 ljudi je pilo vodu iz dlana i s njima je ostao. Ostao je sa 300 ljudi. Da ide na Midjance koji su imali više od 120 tisuća ljudi.

Jer moji putovi su viši od tvojih putova i moje misli su više od tvojih misli govori Gospodin.

Onda im nije rekao: uzmite svoja koplja i mačeve, ajdete u borbu. Ne!

Bog im je rekao: uzmite vrčeve, luči i trube.

A ja mislim: hej! Gdje im je oružje?

Ali, ovo je mjesto gdje vjera i hrabrost započinju. To je ono kako potpuno predanje izgleda.

Jer, Gideon mu je potpuno vjerovao. Jer, Njegovi putovi su viši.

Tada su razbili svoje vrčeve, puhali u trube i nastao je potpuni nered.

Midjanci su se pogubili i ubijali jedan drugoga. Slučajno? A Izraelci su dobili pobjedu.

Moji putovi su viši od vaših.

Mislim, nitko ovo nije mogao smisliti.

Samo je Bog to mogao učiniti.

Mislim, Gideon dok je vršio pšenicu nije mogao misliti i reći Bogu: Bože daj mi 300 ljudi i mi ćemo uzeti naše trube i puhati i onda se možda Midjanci međusobno poubijaju...

Mislim, nitko nije mogao ovako nešto zamisliti.

Prijateljice, ako se danas moliš i nastojiš smisliti rješenje, pokušavaš se izvući... želim te ohrabriti da samo sve ostaviš pred Božje noge i vjeruješ mu!

Naš Bog je u stanju! Bez obzira kako okolnosti stoje protiv tebe, bez obzira koliko si slaba - naš Bog je jak! Naš Bog je moćan! Naš Bog je sposoban i mi trebamo vjerovati da su Njegovi putovi toliko viši od naših i da On ima ovo u rukama! Mi se moramo odmoriti u tome i da je On s nama.

Štogod da se moliš danas, ne odustaj!

Nastavi vjerovati i nastavi hodati s Kraljem!